SET สัปดาห์หน้าปรับขึ้นลุ้นเจรจาหาทางออกกรีซ
SET สัปดาห์หน้าปรับตัวขึ้นจากการทำ Windows Dressing ก่อนปิดงบไตรมาส 2/58 ลุ้นการเจรจาหาทางให้กรีซก่อนครบกำหนดชำระหนี้ในสัปดาห์หน้า ส่วนปัจจัยที่ต้องติดตาม คือ การรายงานดัชภาคการส่งออก และกระทรวงสาธารณสุขจะประกาศให้ไทยเป็นประเทศปลอดเชื้อหากไม่มีผู้ติดเชื่อ MERS เพิ่มขึ้น
28 มิ.ย. 2558

Technical Weekly: by Capital Nomura Securities (Thailand)
 
SET สัปดาห์หน้าคาด ปรับตัวขึ้นด้วยแรงหนุนจากการทำ Windows Dressing ที่ยังช่วยหนุนตลาดในช่วงต้นสัปดาห์ก่อนปิดงบไตรมาส 2/58 ขณะที่ต่างชาติมีการเปิดสถานะ Net Long อย่างต่อเนื่อง โดยต่างชาติเปิดสถานะ Long ติดต่อกัน 3 วัน รวมกว่า 34,382 สัญญา ส่งผลให้สถานะคงค้างของต่างชาติในตลาดฟิวเจอร์ ตั้งแต่ เม.ย. 58 จนถึงปัจจุบัน มีสถานะ Net Short ลดลงสู่ 15,597 สัญญา ซึ่งเป็นแรงหนุนตลาดหุ้นและฟิวเจอร์อย่างต่อเนื่อง
ฝ่ายวิจัยประเมินการเจรจาวิกฤตหนี้กรีซเชิงบวก ก่อนกำหนด Deadline 30 มิ.ย.58 ที่กรีซต้องชำระหนี้ 1.6 พันล้านยูโรต่อ IMF หลังท่าทีของผู้นำเยอรมันยังเร่งหาทางออก และส่งสัญญาณการเจรจามีความคืบหน้าและเหลือรายละเอียดเพียงเล็กน้อย ขณะที่ IMF เชื่อมันว่ากรีซจะสามารถจ่ายเงินได้ตามกำหนด
ส่วนปัจจัยสำคัญในสัปดาห์นี้คือ ติดตามการรายงานดัชนีผลผลิตภาคอุตสาหกรรมเดือน พ.ค.58 ในวันที่ 30 มิ.ย. นี้ และเฝ้าระวังโรคระบาด MERS หากวันที่ 2 ก.ค.58 ไม่มีผู้ป่วยเพิ่ม กระทรวงสาธารณสุขจะประกาศให้ไทยเป็นประเทศปลอดเชื้อ
 
คลิกเพื่อดูรายละเอียด…
 